ระเบียบกรุงเทพมหานครระเบียบกรุงเทพมหานครว่าด้วยการให้เช่าอาคารเพื่ออยู่อาศัยของสำนักงานพัฒนาที่อยู่อาศัยพ.ศ.๒๕๔๙ โดยที่เป็นการสมควรกำหนดระเบียบกรุงเทพมหานครว่าด้วยการให้เช่าอาคารเพื่ออยู่อาศัยของสำนักงานพัฒนาที่อยู่อาศัยอาศัยอำนาจตามความในข้อ ๑๘ แห่งข้อบัญญัติกรุงเทพมหานครเรื่อง การทรัพย์สิน พ.ศ. ๒๕๓๘ และข้อ ๑๖ แห่งข้อบัญญัติกรุงเทพมหานคร เรื่อง สำนักงานพัฒนาที่อยู่อาศัยพ.ศ. ๒๕๔๕ ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการให้เช่าอาคารเพื่ออยู่อาศัยของสำนักงานพัฒนาที่อยู่อาศัยพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้คณะกรรมการหมายความว่า คณะกรรมการบริหารสำนักงานพัฒนาที่อยู่อาศัยผู้อำนวยการหมายความว่า ผู้อำนวยการสำนักงานพัฒนาที่อยู่อาศัยผู้เช่า หมายความว่า บุคคลซึ่งเข้าอยู่ในอาคารโดยจ่ายค่าเช่าและทำสัญญาเช่ากับสำนักงานพัฒนาที่อยู่อาศัยอาคาร หมายความว่า อาคารที่สำนักงานพัฒนาที่อยู่อาศัยจัดให้บุคคลใดๆเช่าเพื่ออยู่อาศัยทรัพย์สินหมายความว่า อาคารและสังหาริมทรัพย์ใดๆ ที่ติดหรืออยู่ในอาคาร ซึ่งสำนักงานพัฒนาที่อยู่อาศัยได้นำมาประกอบเข้าไว้ เพื่อประโยชน์ของผู้เช่าหรือเพื่อประโยชน์อื่นใดค่าเช่า หมายความว่า เงินที่ผู้เช่าจ่ายเป็นค่าตอบแทนในการอยู่อาศัยในอาคารเป็นรายเดือนหรือเป็นระยะเวลาอื่นที่ได้กำหนดไว้ในสัญญาเช่าค่าใช้จ่ายส่วนกลางหมายความว่า ค่ารักษาความปลอดภัย รวมทั้งค่าดูแลบำรุงรักษาอาคารและความเป็นระเบียบเรียบร้อยบริเวณอาคารข้อ ๔ ภายใต้บังคับของความในข้อ ๑๔ การคัดเลือกบุคคลเพื่อเป็นผู้เช่าอาคารนั้นจะต้องมีการประกาศให้บุคคลทั่วไปทราบโดยเปิดเผยในที่ซึ่งผู้อำนวยการเห็นสมควรซึ่งอย่างน้อยต้องปิดประกาศไว้ ณ สถานที่หรือบริเวณของอาคารที่จะมีการเช่าและที่ทำการของสำนักงานพัฒนาที่อยู่อาศัยไม่น้อยกว่า ๑๕ วัน ก่อนถึงกำหนดการยื่นคำร้องขอเป็นผู้เช่าอาคารข้อ ๕ ประกาศตามข้อ ๔ ให้มีรายละเอียดที่ผู้อำนวยการเห็นสมควรซึ่งอย่างน้อยต้องมีรายการดังต่อไปนี้(๑) รายละเอียดของอาคารที่จะให้มีการเช่า(๒) กำหนดเวลาในการยื่นคำร้องขอเป็นผู้เช่าโดยต้องกำหนดไม่น้อยกว่า๑๕ วันนับแต่วันประกาศตามข้อ ๔ และสถานที่ยื่นคำร้องขอ พร้อมทั้งหลักฐานประกอบการยื่นคำร้องขอ(๓) คุณสมบัติของผู้ยื่นคำร้องขอเป็นผู้เช่า(๔) วิธีการคัดเลือกผู้ยื่นคำร้องขอเป็นผู้เช่า(๕) อัตราค่าเช่า(๖) เงินค้ำประกันตามข้อ ๗ และข้อ ๘(๗) ค่าใช้จ่ายส่วนกลางตามข้อ ๙(๘) กำหนดเวลาเช่าให้ผู้อำนวยการเป็นผู้ลงนามในประกาศตามวรรคหนึ่งโดยทำเป็นประกาศสำนักงานพัฒนาที่อยู่อาศัยให้คณะกรรมการมีอำนาจกำหนดคุณสมบัติของผู้เช่าได้ตามที่เห็นสมควรข้อ ๖ ให้ใช้แบบของสัญญาเช่าตามที่คณะกรรมการกำหนดซึ่งอย่างน้อยสัญญาจะต้องประกอบด้วยรายละเอียดดังนี้(๑) กำหนดเวลาเริ่มต้นและสิ้นสุดของสัญญาเช่าซึ่งจะต้องไม่เกิน๓ ปี(๒) ข้อกำหนดห้ามโอนสิทธิของผู้เช่าให้แก่บุคคลอื่น(๓) สภาพของทรัพย์สินขณะที่มีการส่งมอบตามสัญญาเช่า(๔) ข้อกำหนดการใช้สอยทรัพย์สิน(๕) ค่าใช้จ่ายซึ่งเกิดจากการใช้ทรัพย์สิน เช่นค่าสาธารณูปโภค(๖) เงินค้ำประกันตามข้อ ๗ และข้อ ๘(๗) ค่าภาษีโรงเรือนและที่ดินและค่าใช้จ่ายส่วนกลางตามข้อ๙(๘) กำหนดเวลาและสถานที่ชำระค่าเช่า(๙) การเข้าตรวจสอบทรัพย์สินและความรับผิดของผู้เช่าในกรณีทรัพย์สินสูญหายเสียหายหรือชำรุดบกพร่อง ตามข้อ ๑๑ และข้อ ๑๕(๑๐) ความระงับของสัญญาเช่าให้ผู้อำนวยการเป็นผู้ลงนามในสัญญาเช่าในนามของกรุงเทพมหานครข้อ ๗ การทำสัญญาเช่าต้องกำหนดให้มีการวางเงินค้ำประกัน(ค่าเช่าล่วงหน้า) ไม่น้อยกว่าหนึ่งเท่าของอัตราค่าเช่ารายเดือนและไม่เกินสามเท่าของอัตราค่าเช่ารายเดือนให้คณะกรรมการมีอำนาจกำหนดวงเงินค้ำประกัน อัตราค่าเช่าและค่าใช้จ่ายอื่นๆที่ผู้เช่าจะต้องชำระข้อ ๘ ทรัพย์สินที่เช่าจะกำหนดให้มีการวางเงินประกันความเสียหายตามที่ผู้อำนวยการเห็นสมควรก็ได้ข้อ ๙ ค่าใช้จ่ายส่วนกลางให้ผู้เช่าเป็นผู้ชำระข้อ ๑๐ การจัดเก็บค่าเช่าหรือเงินอื่นใด ให้นำฝาก ณธนาคารของรัฐ หรือธนาคารตามที่มีมติของคณะรัฐมนตรีกำหนดไว้โดยได้รับความเห็นชอบจากผู้ว่าราชการกรุงเทพมหานครซึ่งให้นำเงินฝากให้เสร็จภายในวันนั้น ถ้าฝากในวันนั้นไม่ทันให้จัดการนำฝากในวันรุ่งขึ้นหรือวันเปิดทำการและให้ระบุเหตุผลที่นำส่งไม่ทันไว้ในใบนำส่ง และในกรณีอื่นๆ ให้ปฏิบัติตามระเบียบกรุงเทพมหานครว่าด้วยการเงิน การส่งและการแบ่งผลกำไรสุทธิของการพาณิชย์ของกรุงเทพมหานครข้อ ๑๑ ในระหว่างสัญญาเช่า ให้ผู้อำนวยการหรือบุคคลที่ได้รับมอบหมายมีอำนาจเข้าตรวจสอบภายในอาคารที่เช่าได้ตามที่เห็นสมควร หากพบเห็นความผิดปกติให้เรียกให้ผู้เช่าจัดการแก้ไขภายในเวลาที่กำหนดในกรณีที่พบความเสียหายเกิดขึ้นกับทรัพย์สิน ให้เรียกค่าเสียหายจากผู้เช่าหรือนำเงินประกันความเสียหายตามข้อ๘ มาชำระ และเรียกเงินประกันให้ครบตามจำนวนเดิม หากผู้เช่าไม่ยอมชำระค่าเสียหายให้ผู้อำนวยการมีสิทธิบอกเลิกสัญญาเช่าได้และให้รายงานไปยังคณะกรรมการโดยเร็ว เพื่อพิจารณาดำเนินการในทางแพ่งหรือทางอาญาต่อผู้เช่าข้อ ๑๒ ห้ามมิให้มีการโอนสิทธิของผู้เช่าไปให้แก่บุคคลอื่นหรือให้บุคคลอื่นได้ใช้หรือได้รับประโยชน์ในทรัพย์สินหรืออาคารที่เช่า นอกจากที่ระบุไว้ในสัญญาเช่าไม่ว่าโดยทางตรงหรือทางอ้อม หากผู้เช่าคนใด ทำผิดเงื่อนไขดังกล่าวให้ถือว่าสัญญาเช่าระงับสิ้นไปทันทีข้อ ๑๓ ในกรณีที่ผู้เช่าถึงแก่ความตายก่อนครบกำหนดเวลาตามสัญญาเช่าให้บิดามารดา บุตร หรือคู่สมรสของผู้ตายที่ได้อยู่อาศัยร่วมกับผู้ตายก่อนที่จะถึงแก่ความตายมีสิทธิ์ร้องขอเป็นผู้สืบสิทธิการเช่าต่อจากผู้ตายได้ตามกำหนดเวลาที่เหลืออยู่เมื่อมีคำร้องขอตามวรรคหนึ่ง ให้ตรวจสอบว่าผู้ตายมีหนี้สินใดๆที่ยังคงค้างชำระอยู่หรือไม่ หากมีหนี้สินค้างชำระ ให้เรียกให้ผู้ร้องขอชำระหนี้สินดังกล่าวของผู้ตายก่อนมีการอนุมัติให้เป็นผู้สืบสิทธิการเช่าให้ผู้อำนวยการเป็นผู้พิจารณาอนุมัติให้มีการสืบสิทธิการเช่าตามที่เห็นสมควรข้อ ๑๔ ก่อนสิ้นสุดสัญญาเช่าไม่น้อยกว่า ๑ เดือน ถ้าผู้เช่าประสงค์จะต่อสัญญาเช่าให้ผู้เช่ามีหน้าที่แจ้งต่อผู้อำนวยการ และให้ผู้อำนวยการพิจารณาตามที่เห็นสมควร หากผู้เช่าไม่แสดงเจตนาใดๆ ให้ถือว่าไม่ประสงค์จะต่อสัญญาเช่าในกรณีที่ผู้อำนวยการเห็นว่าไม่ควรต่อสัญญา ให้แจ้งไปยังผู้เช่าพร้อมเหตุผลภายใน๗ วัน นับแต่วันที่ผู้เช่าแจ้งตามวรรคแรก หากผู้เช่าประสงค์จะอุทธรณ์ให้อุทธรณ์พร้อมหลักฐานต่อคณะกรรมการภายใน ๗ วัน นับแต่วันที่ได้รับแจ้งจากผู้อำนวยการในกรณีที่สัญญาเช่าสิ้นสุดลงระหว่างอุทธรณ์ ให้ผู้เช่ามีสิทธิอยู่ในอาคารที่เช่าได้จนกว่าจะได้มีคำวินิจฉัยของคณะกรรมการข้อ ๑๕ เมื่อสัญญาเช่าสิ้นสุดลง ให้สำนักงานพัฒนาที่อยู่อาศัยตรวจสอบว่ามีหนี้สินใดๆที่ผู้เช่าเดิมยังคงค้างชำระ หรือทรัพย์สินที่เช่ามีความเสียหายหรือชำรุดบกพร่องหรือไม่หากมีความเสียหายหรือหนี้สินค้างชำระให้นำเงินค้ำประกันตามข้อ ๗ หรือข้อ ๘ มาชดใช้ค่าเสียหายจนคุ้มความเสียหายถ้ามีเงินคงเหลือให้คืนแก่ผู้เช่าเดิมภายในกำหนดเวลาไม่เกิน ๗ วันหากเงินค้ำประกันไม่คุ้มค่าเสียหายที่เกิดขึ้น ให้ผู้อำนวยการหรือผู้รับมอบหมายเรียกเงินดังกล่าวจากผู้เช่าเดิม หากผู้เช่าเดิมไม่ยอมชำระให้รายงานไปยังคณะกรรมการโดยเร็วเพื่อพิจารณาดำเนินการทางแพ่งหรือทางอาญาต่อผู้เช่าเดิมต่อไปการเสื่อมสภาพไปเพราะการใช้งานตามปกติของทรัพย์สินที่เช่าไม่ถือว่าเป็นความเสียหายหรือชำรุดบกพร่องตามระเบียบนี้ข้อ ๑๖ แบบของบรรดาเอกสารต่างๆ ให้เป็นไปตามที่คณะกรรมการกำหนดให้คณะกรรมการมีอำนาจกำหนดหลักเกณฑ์ต่างๆ นอกเหนือจากสัญญาเช่าที่ผู้เช่าจะต้องปฏิบัติในขณะที่พักอาศัยอยู่ในอาคาร โดยให้ถือว่าเป็นส่วนหนึ่งของสัญญาเช่าข้อ ๑๗ ในกรณีที่มีเหตุพิเศษสมควรปฏิบัติเป็นอย่างอื่นหรือมิได้กำหนดไว้ในระเบียบนี้ ให้นำเสนอคณะกรรมการพิจารณาวินิจฉัยเป็นกรณีๆ ไปข้อ ๑๘ ให้ประธานคณะกรรมการรักษาการตามระเบียบนี้ และให้มีอำนาจออกกฎหลักเกณฑ์ คำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๒๓ พฤษภาคม พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครนันทนา/ผู้จัดทำ๒๖ มิถุนายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๗๒ ง/หน้า ๘/๒๒ มิถุนายน ๒๕๔๙